
S T A N O V I S K O
k návrhu na uzavretie   Dohody  o komplexnom a posilnenom partnerstve medzi Európskou úniou a Európskym spoločenstvom pre atómovú energiu a ich členskými štátmi na jednej strane a Arménskou republikou na strane druhej


I.

        Návrh na uzavretie   Dohody o komplexnom a posilnenom partnerstve medzi Európskou úniou a Európskym spoločenstvom pre atómovú energiu a ich  členskými štátmi na jednej strane a Arménskou republikou na strane druhej  predložil na rokovanie vlády Slovenskej republiky minister zahraničných vecí a európskych záležitostí Slovenskej republiky Miroslav Lajčák.


II.

         Účelom predkladanej dohody je rozvíjanie spolupráce v hospodárskych, obchodných a politických oblastiach, ako aj vo vybraných sektorových politikách medzi oboma stranami. Dohoda predstavuje dlhodobý základ pre ďalší rozvoj vzťahov medzi Európskou úniou a Arménskou republikou.


III.

          Uvedená dohoda je  medzinárodnou politickou zmluvou a zmluvou, ktorá priamo zakladá práva alebo povinnosti fyzických osôb alebo právnických osôb a podľa čl. 7 ods. 4 Ústavy Slovenskej republiky sa pred jej ratifikáciou vyžaduje súhlas Národnej rady Slovenskej republiky. Na jej vykonanie nie je potrebný zákon a podľa čl. 7 ods. 5 Ústavy Slovenskej republiky má prednosť pred zákonmi.


IV.

            Legislatívna rada vlády Slovenskej republiky návrh  Dohody o komplexnom a posilnenom partnerstve medzi Európskou úniou a Európskym spoločenstvom pre atómovú energiu a ich  členskými štátmi na jednej strane a Arménskou republikou na strane druhej prerokovala  5. februára 2019 a odporučila vláde Slovenskej republiky s návrhom vysloviť súhlas so šiestimi pripomienkami.


V.

              Sekcia vládnej legislatívy Úradu vlády Slovenskej republiky konštatuje, že pripomienky Legislatívnej rady vlády Slovenskej republiky boli do predloženého materiálu zapracované a odporúča vláde Slovenskej republiky  s návrhom na  uzavretie   Dohody o komplexnom a posilnenom partnerstve medzi Európskou úniou a Európskym spoločenstvom pre atómovú energiu a ich  členskými štátmi na jednej strane a  Arménskou republikou na strane druhej vysloviť súhlas  v predloženom znení.


V Bratislave 18.  februára 2019



